Un copil a suferit răni uşoare, fiind transportat la spital, după ce un copac a căsut pe maşina în care se afla alături de un adult şi de alţi patru copii, în localitatea Mureşenii Bârgăului, din Bistriţa-Năsăud.
"Pe DN 17 Bistriţa-Vatra Dornei, în zona localităţii Mureşenii Bârgăului, judeţul Bistriţa-Năsăud, un copac a căzut peste un autoturism aflat în deplasare, în care se aflau cinci persoane. În urma impactului, un minor a suferit răni uşoare fiind transportat la spital", anunţă Centrul INFOTRAFIC din Inspectoratul General al Poliţiei Române.
Conform ISU Bistriţa Năsăud, pompierii militari intervin în Mureşenii Bargăului, pentru îndepărtarea copacului căzut pe autoturism.
În autoturism se aflau şase persoane, un adult şi cinci copii, toate cooperante conştiente, un copil acuzând dureri.
Circulaţia se desfăşoară alternativ, pe un sens, eestimându-se reluarea normală a circulaţiei după ora 09:00.